雪  其六
作者：徐積
朝代：宋

paragraphs: 江西詞客休刺船，馬上俊郎休弄鞭。
且看滿城花落地，恰如窮谷曉時天。
松林獨幹凌堅操，麥壟疏毛白少年。
犬信宜將筒護紙，鴻書須用帛爲牋。
月中兩艷非投暗，物裏千形不較鮮。
最好一環圍井口，有時數點露山肩。
紛來上相揮長麈，側去諸卿蔽曲旃。
水畔誰爲佩珠女，車中人是行雲仙。
吟裁笛竹清梅瘦，忽爨琴桐濕更烟。
近日無錢酬酒媼，且教借賣漫翁田。